cyanic-selkie/wikianc huggingface dataset:
Πλούταρχος
Ερωτήσεις
Ένα μικρότερο του έργο είναι οι Ερωτήσεις, 113 στον αριθμό. Όλες ξεκινούν με το «Γιατί», δίχως συμπερασματικές απαντήσεις. Η μία σειρά παραθέτει σκοτεινά στοιχεία της μυστηριακής Ρωμαϊκής ζωής και των Ρωμαϊκών εθίμων και η άλλη των Ελληνικών.
Ο Πλούταρχος και οι Δελφοί
Ως ιερέας στους Δελφούς για μια τριακονταετία, ο Πλούταρχος συνέδεσε μέρος του έργου του με το ιερό του Απόλλωνα, τις διαδικασίες χρησμοδοσίας και τις προσωπικότητες που συνέδεσαν το όνομά τους με αυτό. Ένα από τα σημαντικότερα σχετικά έργα είναι το «Περὶ τοῦ μὴ χρᾶν ἔμμετρα νῦν τὴν Πυθίαν» (Ηθικά, 11). Ακόμη σημαντικότερη είναι ο διάλογος «Περὶ τοῦ Εἶ τοῦ ἐν Δελφοῖς», στον οποίο πρωταγωνιστούν ο Αμμώνιος, νεοπλατωνικός φιλόσοφος και δάσκαλος του Πλουτάρχου, και ο Λαμπρίας, αδελφός του συγγραφέα. Σύμφωνα με τον Αμμώνιο, το Ε που βρισκόταν χαραγμένο στο ναό του Απόλλωνα στους Δελφούς οφειλόταν στο εξής γεγονός: οι σοφοί της αρχαιότητας, τα αποφθέγματα των οποίων αναγράφονταν επίσης στο ιερό του Απόλλωνα, δεν ήταν επτά, αλλά πέντε: ο Χίλων, ο Σόλων, ο Θαλής, ό Βίας και ο Πιττακός. Όμως οι τύραννοι Κλεόβουλος και Περίανδρος χρησιμοποίησαν την ισχύ τους για να ενταχθούν κι αυτοί στον κατάλογο. Το Ε που χαράχθηκε στο ναό αποτελούσε άρα μια επιβεβαίωση ότι τα δελφικά παραγγέλματα προέρχονταν στην ουσία από τους πέντε πραγματικούς σοφούς.
Επιδράσεις του έργου του
Το έργο του Πλούταρχου επηρέασε σημαντικά την αγγλική και τη γαλλική λογοτεχνία. Σε ορισμένες περιπτώσεις ο Σαίξπηρ τον παρέφρασε εκτενώς, που έγραψε τον δικό του Τίμωνα, όπως και ο Μολιέρος μετά 16 αιώνες, τον Μισάνθρωπο. Ο Τόμας Νορθ μετέφρασε αρκετούς από τους Βίους στα έργα του. Ο Ραλφ Ουάλντο Έμερσον και οι Υπερβατιστές επηρεάστηκαν σημαντικά από τα Ηθικά (ο Έμερσον έγραψε μια αρκετά διαφωτιστική εισαγωγή στην πεντάτομη έκδοση των Ηθικών του κατά τον 19ο αιώνα). Ο Μπόσουελ αναφέρει εκτεταμένα τον τρόπο με τον οποίο έγραφε ο Πλούταρχος τους βίους του στην εισαγωγή της βιογραφίας του Σάμιουελ Τζόνσον. Ανάμεσα στους άλλους θαυμαστές του περιλαμβάνονται οι Μπεν Τζόνσον, Τζον Ντράιντεν, Τζον Μίλτον και Φράνσις Μπέηκον και άλλες μορφές της παγκόσμιας λογοτεχνίας, όπως ο Κότον Μάθερ, ο Ρόμπερτ Μπράουνινγκ και ο Μισέλ ντε Μονταίν (οι Πραγματείες του αντλούν ένα μεγάλο μέρος της έμπνευσης και των ιδεών τους από τα Ηθικά).
Εξωτερικοί σύνδεσμοι
Κατηγορία:Αρχαίοι Έλληνες ιστορικοί Κατηγορία:Αρχαίοι Έλληνες δοκιμιογράφοι Κατηγορία:Αρχαίοι Βοιωτοί
Τζόις Βίνσεντ
Η Τζόις Κάρολ Βίνσεντ (15 Οκτωβρίου 1965 - γ. Δεκέμβριος 2003) ήταν μια βρετανίδα της οποίας ο θάνατος της πέρασε απαρατήρητος για περισσότερο από δύο χρόνια, καθώς το πτώμα της βρέθηκε στο διαμέρισμά της στο Λονδίνο.
Τζων Νέβιλ, 10ος βαρόνος του Μπεργκαβεννί
Ο Τζων Νέβιλ, 10ος βαρόνος του Μπεργκαβεννί (1614 - 23 Οκτωβρίου 1662) Άγγλος ευγενής, 10ος Βαρόνος του Μπεργκαβεννί ήταν μεγαλύτερος γιος και διάδοχος του Χένρι Νέβιλ, 9ου βαρόνου του Μπεργκαβεννί και της δεύτερης συζύγου του Αικατερίνης Βω. Παντρεύτηκε την Ελισάβετ Τσάμπερλεϊν, κόρη του Τζων Τσάμπερλεϊν του κάστρου του Σίρμπουρν στο Οξφορντσάιρ. Πέθανε στις 23 Οκτωβρίου 1662 χωρίς απογόνους και η βαρονία πέρασε στον μικρότερο αδελφό του Τζωρτζ Νέβιλ, 11ο βαρόνο του Μπεργκαβεννί.
Τζόις Βίνσεντ
Πριν από το θάνατό της, η Βίνσεντ είχε κόψει σχεδόν κάθε επαφή με αυτούς που την ήξεραν. Παραιτήθηκε από τη δουλειά της το 2001, και μεταφέρθηκε σε καταφύγιο για τα θύματα της ενδοοικογενειακής βίας. Περίπου την ίδια εποχή, άρχισε να περιορίζει την επαφή με τους φίλους και την οικογένεια της. Πέθανε στο διαμέρισμα της τον Δεκέμβριο του 2003 χωρίς να το καταλάβουν ούτε η οικογένεια, ούτε η φίλοι της, ούτε η συνάδελφοί της, ούτε οι γείτονες της το κατάλαβαν. Τα λείψανα της ανακαλύφθηκαν στις 25 Ιανουαρίου 2006, με τα αιτία θανάτου της να πιστεύεται ότι ήταν μια κρίση άσθματος ή επιπλοκές από ένα πρόσφατο πεπτικό έλκος.
Τζων Νέβιλ, 10ος βαρόνος του Μπεργκαβεννί
Παραπομπές
Κατηγορία:Οικογένεια Νέβιλ
Τζόις Βίνσεντ
Η ζωή και ο θάνατος της ήταν το θέμα στο Dreams of a Life, μια δραματική ταινία-ντοκιμαντέρ του 2011. Η ταινία και η ζωή της Βίνσεντ ενέπνευσαν το άλμπουμ ''Hand. Cannot. Erase.'' από τον μουσικό Στίβεν Γουίλσον.
Έρασμος
Ο Δεσιδέριος Έρασμος Ροτεροδάμος (λατ: Desiderius Erasmus Roterodamus, 28 Οκτωβρίου 1466 – 12 Ιουλίου 1536), γνωστός ως Έρασμος ή Έρασμος του Ρότερνταμ, ήταν Ολλανδός αναγεννησιακός ανθρωπιστής, καθολικός ιερέας, δάσκαλος και θεολόγος. Ο Έρασμος ήταν κλασικός λόγιος που έγραφε σε «καθαρή» λατινική γλώσσα. Έμαθε πολύ καλά αρχαία ελληνικά που δίδαξε για ένα διάστημα στο Κέιμπριτζ της Αγγλίας, ενώ ερασμιακή λέγεται και το πρότυπο προφοράς της αρχαίας ελληνικής που καθιέρωσε.
Τζόις Βίνσεντ
Άλμπουμ από τον Στίβεν Γουίλσον
Στις 4 Νοεμβρίου του 2014 ο αγγλός μουσικός Στίβεν Γουίλσον ανακοίνωσε ότι η τέταρτη κυκλοφορία του CD του, με τίτλο Hand. Cannot. Erase., Θα πρέπει να βασίζεται στη ζωή της Βίνσεντ. Σύμφωνα με τον Γουίλσον, ο ίδιος εμπνεύστηκε για την δημιουργία του concept album αφού είδε την ταινία Dreams of a Life.
Έρασμος
Πρώιμα χρόνια και σπουδές
Γεννήθηκε στις 28 Οκτωβρίου του 1466 στο Ρότερνταμ. Ο πατέρας του Γκέραρντ ήταν καθολικός ιερέας στην πόλη Χάουντα κι η μητέρα του Μαργκαρέτα Ρούτγκερς ήταν κόρη ιατρού. Οι γονείς του δεν ήταν παντρεμένοι. Τον αδερφό του και τον ίδιο τους μεγάλωσε η μητέρα τους στην Χάουντα. Όταν έγινε 9 χρονών (1475) έγινε δεκτός με τον αδερφό του σε ένα από τα καλύτερα σχολεία καθολικών της Ολλανδίας στην πόλη Ντέβεντερ που διοικούσε ο περίφημος λόγιος Αλεξάντερ Χέγκιους. Εκεί ξεχώρισε γρήγορα για την εξυπνάδα, τη μνήμη και την πρόοδό του. Εκεί έμαθε και τα πρώτα ελληνικά του, που είχαν φέρει στο προσκήνιο η Αναγέννηση και ακόμα ελάχιστα σχολεία πρόσφεραν στους μαθητές του. Το 1483 έχασε και τους δυο γονείς του από επιδημία πανώλης. Πάμφτωχος και θλιμμένος, διέκοψε τις σπουδές του.
Τζόις Βίνσεντ
Εξωτερικοί σύνδεσμοι
Κατηγορία:Άγγλοι
Έρασμος
Στην υπηρεσία της καθολικής εκκλησίας
Το 1487 χειροτονήθηκε διάκονος και το 1492 ιερέας της καθολικής εκκλησίας. Ωστόσο ποτέ δεν αισθάνθηκε ιδιαίτερα άνετα στο ρόλο του κληρικού, προτιμώντας αυτόν του μελετητή λογίου.
Χάρη στα εξαιρετικά του λατινικά σε γραπτό και προφορικό λόγο, έλαβε το 1495 από έναν επίσκοπο υποτροφία για σπουδές στο Παρίσι, όπου και σπούδασε από το 1496, συγκεκριμένα στο κολλέγιο Μοντεγκιού (Collège de Montaigu), ένα κολλέγιο περίφημο για τις σχολαστικές σπουδές του όπου όμως επίσης είχαν έρθει οι ανθρωποκεντρικές επιδράσεις της Αναγέννησης. Ταξίδεψε στην Λονδίνο, το Λέβεν του Βελγίου και την Βασιλεία στην Ελβετία. Ειδικά στην Αγγλία το 1498-1499 γνώρισε σημαντικούς λόγιους, θεολόγους και φιλοσόφους της εποχής του όπως ο Τόμας Μορ, ο Τζον Φίσερ κι ο Τόμας Λινάκρ, ενώ του προσφέρθηκε και έδρα διδασκαλίας, που αρχικά αρνήθηκε αλλά έμελλε να αποδεχτεί το 1510. Εκεί άρχισε να μαθαίνει καλύτερα αρχαία ελληνικά για να καταλάβει καλύτερα και να διδάξει το πρωτότυπο της Καινής Διαθήκης. Γύρισε στο Παρίσι και όπως έγραφε σε φίλους του διάβαζε ελληνικά μερα-νύχτα για τρία χρόνια, για ένα διάστημα με δάσκαλο τον Πελοποννήσιο Γεώργιο Ερμώνυμο, μαθητή του Γεώργιου Πλήθωνα Γεμιστού.
Ταξίδι στην Ιταλία
Το 1506 πραγματοποίησε ένα όνειρο του και ταξίδεψε έφιππος στην Ιταλία, χάρη και στην οικονομική βοήθεια φίλων από την Αγγλία, αρχικά στο Τορίνο όπου σπούδασε θεολογία. Απο κει πήγε στη Μπολόνια, την Πάντοβα και τελικά στη Ρώμη, όπου γνώρισε τον καρδινάλιο Τζιοβάνι των Μεδίκων (μετέπειτα πάπα Λέων Α'), αλλά γι αλλη μια φορά αρνήθηκε να μείνει εκεί ζώντας ως κληρικός.
Το 1509 έφτασε στη Βενετία όπου εργάστηκε ως διορθωτής για τον εκδότη λόγιο κι ουμανιστή Άλδο Μανούτιο και γνώρισε τον Κρητικό λόγιο Μάρκο Μουσούρο, για τον οποίο κάποτε έγραψε ότι είναι: «...άνδρας πολυμαθέστατος και πανεπιστήμων, κλειδοκράτωρ της ελληνικής γλώσσας και θαυμάσιος ειδήμων της λατινικής φωνής...».
Βέλγιο και τελευταία χρόνια στην Ελβετία
Το 1517, μετακινήθηκε στο Βέλγιο για να διδάξει στο φημισμένο πανεπιστήμιο πανεπιστήμιο του Λεβέν (Leuven), όπου έμεινε 4 χρόνια. Το ίδιο έτος ο Μαρτίνος Λούθηρος δημοσίευεσε τις 95 Θέσεις του στη Βιτεμβέργη που ξεκίνησαν τη θρησκευτική Μεταρρύθμιση. Αν κι ο Έρασμος, στο απόγειο τη φήμης του τότε, προσκλήθηκε να λάβει μέρος στις δημόσιες θεολογικές συζητήσεις, δεν το έκανε και διατήρησε, τουλάχιστον στη δημόσια σφαίρα, την παροιμιώδη ουδετερότητά του.
Στις 31 Μαΐου 1521 όμως εξαναγκάστηκε να εγκαταλείψει είχε δημιουργηθεί γι' αυτόν περιβάλλον εχθρικό και επικίνδυνο για τη ζωή του και κατέφυγε στις Βρυξέλλες, στο προάστιο Άντερλεχτ, όπου βρήκε καταφύγιο στην κατοικία ενός φίλου του, του πρεσβυτέρου του Άντερλεχτ Πίτερ Βίχμανς.
Ο 'Έρασμος είχε συμπληρώσει τα πενήντα χρόνια του, όταν έφτασε στο Άντερλεχτ, εξαντλημένος από τις ταλαιπωρίες και τα ταξίδια που έκανε έφιππος σ' όλη την Ευρώπη. Η υγεία του είχε κλονιστεί από τις ατέλειωτες επιθέσεις εναντίον του με ελονοσία και προβλήματα στα νεφρά του. Βρήκε όμως ανακούφιση στην πλούσια με σπάνια χειρόγραφα βιβλιοθήκη του κληρικού φίλου του. Ήταν απασχολημένος εκείνη την εποχή με την τρίτη έκδοση της μετάφρασης της Καινής Διαθήκης από το ελληνικό κείμενο στα Λατινικά.
Αναγκάστηκε να φύγει από το Άντερλεχτ το φθινόπωρο του 1521, αφού έμεινε στην πόλη για πέντε μήνες, προκειμένου να ξεφύγει από τους πολλαπλασιαζόμενους εχθρούς του. Ταξίδεψε πρώτα στη Λεβέν, όπου συναντήθηκε γι άλλη μια φορά με τους πρώην συναδέλφους του. Στη συνέχεια, συνοδευόμενος από στρατιωτική συνοδεία, για να προστατευθεί από τις συμμορίες που λήστευαν συχνά τους ταξιδιώτες, ταξίδεψε μέσω Μάιντς, Βορμς, Στρασβούργου και Κολμάρ και έφτασε στη Βασιλεία της Ελβετίας, δεκαεπτά ημέρες μετά την αναχώρησή του από το Άντερλεχτ. Ο φίλος του Γιόχαν Φρόμπεν του παραχώρησε το σπίτι του, όπου - παρόλη την ψυχική και σωματική του κούραση - άρχισε να εργάζεται και πάλι πάνω στη μετάφραση της Καινής Διαθήκης, η οποία τυπώθηκε τελικά το 1522.
Δεν παντρεύτηκε ποτέ, ούτε απέκτησε παιδιά, ενώ έχουν σημειωθεί από μελετητές ενδείξεις για πιθανή ομοφυλοφιλία του.
Πέθανε στις 12 Ιουλίου 1536 σε ηλικία 70 ετών στη Βασιλεία από κάποια μορφή λοιμώδους δυσεντερίας (κατ' άλλους από τύφο), περιστοιχισμένος από τους φίλους του. Πλήθος κόσμου παρακολούθησε την κηδεία του, ενώ η σορός του μεταφέρθηκε από το πανεπιστήμιο στο βαπτιστήριο του καθεδρικού ναού της Βασιλείας, όπου ενταφιάστηκε.
Έργο
Αν και ο Έρασμος παρέμεινε τυπικά Ρωμαιοκαθολικός σε όλη του τη ζωή, άσκησε στα γραπτά του δριμεία κριτική σε ζητήματα που θεωρούσε ότι αποτελούσαν υπερβολές της Ρωμαιοκαθολικής Εκκλησίας, μέχρι του σημείου να απορρίψει το διορισμό του ως καρδιναλίου όταν του προτάθηκε. Ποτέ όμως δεν την αποκήρυξε, ούτε καν πήγε όταν κλήθηκε το 1517/8 στις δημόσιες συζητήσεις με πρωταγωνιστή το Λούθηρο στη Γερμανία.
Στο έργο του Πραγματεία στην Προετοιμασία για τον Θάνατο (De preparatione ad mortem) έκανε ξεκάθαρη τη θέση του ότι μόνο η πίστη στην εξιλεωτική θυσία του Ιησού Χριστού αποτελεί εγγύηση για αιώνια ζωή και όχι τα ιερά μυστήρια και οι τελετουργίες της Εκκλησίας. Επίσης, κατέκρινε την εξουσία του κλήρου και την λατρεία των ιερών λειψάνων.
Εργάστηκε σκληρά στην προετοιμασία μιας νέας έκδοσης της Καινής Διαθήκης στη λατινική και στην ελληνική γλώσσα το 1516, καθώς όπως είπε ο ίδιος, «θα ήθελα να μεταφραστούν τα ιερά βιβλία σε όλες τις γλώσσες». Αν και οι πηγές στις οποίες βασίστηκε για το έργο του ήταν φτωχές και το αποτέλεσμα αντίστοιχα περιείχε ατέλειες, το κείμενο του Εράσμου αποτέλεσε αργότερα τη βάση του κειμένου της Καινής Διαθήκης το οποίο έγινε γνωστό ως Textus Receptus. Καθώς η βάση της Καινής Διαθήκης του δεν ήταν η επίσημη ρωμαιοκαθολική μετάφραση της Αγία Γραφής, η Βουλγάτα, αλλά τα αρχαιότερα και καλύτερα διαθέσιμα χειρόγραφα, αυτό προκάλεσε τις αντιδράσεις της επίσημης Εκκλησίας.
Άλλα γνωστά έργα του είναι το Μωρίας Εγκώμιον (Laus stultitiae), το Εγχειρίδιο του Χριστιανού Ιππότη (Institutio principis christiani) και το Περί της Ευγενείας των Παίδων (De civilitate morum puerilium).
Το 1500 ένα απο τα πρώτα του έργα ήταν μια συλλογή παροιμιών στα ελληνικά και λατινικά με τον τίτλο Adagia.
Το σπίτι του στο Άντερλεχτ, προάστιο των Βρυξελλών, αποτελεί σήμερα μουσείο.
Έντυπες εκδόσεις
Κατηγορία:Ρότερνταμ Κατηγορία:Ολλανδοί φιλόλογοι Κατηγορία:Ολλανδοί γλωσσολόγοι Κατηγορία:Ολλανδοί φιλόσοφοι Κατηγορία:Φιλόσοφοι του 15ου αιώνα Κατηγορία:Φιλόσοφοι του 16ου αιώνα Κατηγορία:Χριστιανοί φιλόσοφοι
Κατάλογος φράσεων-R
Οι φράσεις-R (στα αγγλικά R-phrases, συντομογραφία του Risk phrases - φράσεις κινδύνου) ορίζονται στο παράρτημα ΙΙΙ της οδηγίας της Ευρωπαϊκής Ένωσης 67/548/ΕΟΚ : Φύση των ειδικών κινδύνων που σχετίζονται με τις επικίνδυνες ουσίες και παρασκευάσματα και χρησιμοποιούνται για την σήμανση συσκευασιών επικίνδυνων χημικών ουσιών. Η λίστα αναδημοσιεύθηκε στην οδηγία 2001/59/ΕΚ, όπου υπάρχουν μεταφράσεις σε άλλες γλώσσες της ΕΕ.
Οι φράσεις κινδύνου χρησιμοποιούνται διεθνώς και δεν αφορούν μόνο στην Ευρώπη ενώ γίνεται μια συνεχής προσπάθεια για την πλήρη διεθνή εναρμόνιση.
Φράσεις-R
Σημίωση: Οι αριθμοί R που λείπουν δείχνουν φράσεις που έχουν διαγραφεί ή αντικατασταθεί από άλλες φράσεις.
Εξωτερικοί σύνδεσμοι
R- und S-Sätze
Τζωρτζ Νέβιλ, 11ος βαρόνος του Μπεργκαβεννί
Ο Τζωρτζ Νέβιλ, 11ος βαρόνος του Μπεργκαβεννί (1615 - 2 Ιουνίου 1666) Άγγλος ευγενής, 11ος Βαρόνος του Μπεργκαβεννί ήταν μικρότερος γιος του Χένρι Νέβιλ, 9ου βαρόνου του Μπεργκαβεννί και της δεύτερης συζύγου του Αικατερίνης Βω, διαδέχτηκε τον μεγαλύτερο αδελφό του Τζων Νέβιλ, 10ο βαρόνο του Μπεργκαβεννί που πέθανε άτεκνος (1662).
Οικογένεια
Με την σύζυγο του Μαρία Γκιφφόρντ, κόρη του Τόμας Γκιφφόρντ και της Άννας Μπρούκσμπι απέκτησε :
Παραπομπές
Κατηγορία:Οικογένεια Νέβιλ
Ραμσής Δ΄
Ο Ραμσής Δ΄ (Χενκαμαατρεσετεπεναμούν) διαδέχτηκε τον πατέρα του, Ραμσή Γ΄, σε ηλικία περίπου 44 ετών. Ήταν ο πέμπτος υιός του Φαραώ, αλλά λόγω θανάτου των προηγουμένων αδελφών του ορίστηκε διάδοχος του θρόνου. Η βασιλεία του διήρκεσε 6,5 χρόνια (1151-1145), διότι πέθανε σύντομα. Η αιτία του θανάτου του δεν είναι γνωστή. Σύζυγός του ήταν η Ντουατεντόπετ ή Μαλέ. Μαζί της απέκτησε δύο υιούς και μία κόρη.
Τον διαδέχτηκε ο γιος του Ραμσής Ε΄.
Εξωτερικοί σύνδεσμοι
Κατηγορία:Φαραώ της 20ης Αιγυπτιακής Δυναστείας
Σιπροφλοξασίνη
Η σιπροφλοξασίνη είναι αντιβιοτικό που χρησιμοποιείται για τη θεραπεία ορισμένων βακτηριακών λοιμώξεων. Αυτό περιλαμβάνει λοιμώξεις των οστών και των αρθρώσεων, ενδοκοιλιακές λοιμώξεις, ορισμένους τύπους λοιμώδους διάρροιας, λοιμώξεις του αναπνευστικού συστήματος, δερματικές λοιμώξεις, τυφοειδή πυρετό και λοιμώξεις του ουροποιητικού συστήματος. Για ορισμένες λοιμώξεις χρησιμοποιείται μαζί με άλλα αντιβιοτικά. Μπορεί να ληφθεί από το στόμα, ως οφθαλμικές ή ωτικές σταγόνες ή ενδοφλεβίως.
Η σιπροφλοξασίνη κατοχυρώθηκε με δίπλωμα ευρεσιτεχνίας το 1980 και εισήχθη το 1987. Συμπεριλαμβάνεται στον κατάλογο των βασικών φαρμάκων του Παγκόσμιου Οργανισμού Υγείας. Ο Παγκόσμιος Οργανισμός Υγείας κατατάσσει τη σιπροφλοξασίνη ως εξαιρετικά σημαντική για την ιατρική. Διατίθεται ως γενόσημο φάρμακο. Το 2017, ήταν η 107η πιο συχνά συνταγογραφούμενη φαρμακευτική αγωγή στις Ηνωμένες Πολιτείες, με περισσότερες από έξι εκατομμύρια συνταγές.
Ιατρικές χρήσεις
Η σιπροφλοξασίνη χρησιμοποιείται για τη θεραπεία μιας ευρείας ποικιλίας λοιμώξεων, όπως λοιμώξεις οστών και αρθρώσεων, ενδοκαρδίτιδα, γαστρεντερίτιδα, κακοήθης εξωτερική ωτίτιδα, λοιμώξεις του αναπνευστικού συστήματος, κυτταρίτιδα, λοιμώξεις του ουροποιητικού συστήματος, προστατίτιδα, άνθρακας και έλκος βαλάνου.
Η σιπροφλοξασίνη διαδραματίζει σημαντικό ρόλο στις κατευθυντήριες οδηγίες που εκδίδονται από μεγάλες ιατρικές εταιρείες για τη θεραπεία σοβαρών λοιμώξεων, ειδικά εκείνων που ενδέχεται να προκληθούν από αρνητικά κατά Gram βακτήρια, συμπεριλαμβανομένης της Pseudomonas aeruginosa. Για παράδειγμα, η σιπροφλοξασίνη σε συνδυασμό με μετρονιδαζόλη είναι ένα από τα πολλά σχήματα αντιβιοτικών πρώτης γραμμής που συνιστά η Εταιρεία Λοιμωδών Νοσημάτων της Αμερικής για τη θεραπεία κοιλιακών λοιμώξεων που έχουν αποκτηθεί από την κοινότητα σε ενήλικες. Περιλαμβάνεται επίσης στις οδηγίες για την οξεία πυελονεφρίτιδα, την επιπλεγμένη ή νοσοκομειακή λοίμωξη του ουροποιητικού συστήματος, την οξεία ή χρόνια προστατίτιδα, ορισμένους τύπους ενδοκαρδίτιδας, ορισμένες δερματικές λοιμώξεις, και λοιμώξεις των προσθετικών αρθρώσεων.
Σε άλλες περιπτώσεις, οι οδηγίες θεραπείας είναι πιο περιοριστικές, συνιστώντας στις περισσότερες περιπτώσεις τα παλαιότερα, στενότερου φάσματος αντιβιοτικά να χρησιμοποιούνται ως θεραπεία πρώτης γραμμής για λιγότερο σοβαρές λοιμώξεις για την ελαχιστοποίηση της ανάπτυξης αντοχής στη φθοροκινολόνη. Για παράδειγμα, η Εταιρεία Λοιμωδών Νοσημάτων της Αμερικής συνιστά τη χρήση σιπροφλοξασίνης και άλλων φθοροκινολονών σε λοιμώξεις του ουροποιητικού συστήματος σε περιπτώσεις αποδεδειγμένης ή αναμενόμενης αντοχής σε φάρμακα στενότερου φάσματος όπως η νιτροφουραντοΐνη ή η τριμεθοπρίμη / σουλφαμεθοξαζόλη. Η Ευρωπαϊκή Ένωση Ουρολογίας συνιστά τη σιπροφλοξασίνη ως εναλλακτικό σχήμα για τη θεραπεία μη επιπλεγμένων λοιμώξεων του ουροποιητικού συστήματος, αλλά προειδοποιεί ότι πρέπει να ληφθεί υπόψη η πιθανότητα "ανεπιθύμητων ενεργειών".
Παρόλο που έχει εγκριθεί από ρυθμιστικές αρχές για τη θεραπεία αναπνευστικών λοιμώξεων, η σιπροφλοξασίνη δεν συνιστάται για αναπνευστικές λοιμώξεις από τις περισσότερες κατευθυντήριες γραμμές θεραπείας λόγω εν μέρει της μέτριας δραστηριότητάς της κατά του κοινού αναπνευστικού παθογόνου Streptococcus pneumoniae. Οι «αναπνευστικές κινολόνες» όπως η λεβοφλοξασίνη, που έχουν μεγαλύτερη δραστικότητα έναντι αυτού του παθογόνου, συνιστώνται ως παράγοντες πρώτης γραμμής για τη θεραπεία της πνευμονίας της κοινότητας σε ασθενείς με σημαντικές συννοσηρότητες και σε ασθενείς που χρειάζονται νοσηλεία (Infectious Diseases Society of America 2007). Ομοίως, η σιπροφλοξασίνη δεν συνιστάται ως θεραπεία πρώτης γραμμής για οξεία ιγμορίτιδα.
Η σιπροφλοξασίνη έχει εγκριθεί για τη θεραπεία της γονόρροιας σε πολλές χώρες, αλλά αυτή η σύσταση θεωρείται ευρέως παρωχημένη λόγω της ανάπτυξης αντοχής.
Παιδιά
Η από του στόματος και η ενδοφλέβια σιπροφλοξασίνη εγκρίνεται από το FDA για χρήση σε παιδιά μόνο για δύο ενδείξεις λόγω του κινδύνου μόνιμης βλάβης στο μυοσκελετικό σύστημα:
1) Αναπνευστικός άνθρακας (μετά την έκθεση)
2) Επιπλοκές λοιμώξεις του ουροποιητικού συστήματος και πυελονεφρίτιδα λόγω Escherichia coli, αλλά ποτέ ως αγωγή πρώτης γραμμής. Η Αμερικανική Ακαδημία Παιδιατρικής σημειώνει ότι η συστηματική χρήση της σιπροφλοξασίνης σε παιδιά πρέπει να περιορίζεται σε λοιμώξεις που προκαλούνται από παθογόνα ανθεκτικά σε πολλαπλά φάρμακα ή όταν δεν υπάρχουν ασφαλείς ή αποτελεσματικές εναλλακτικές λύσεις.
Φάσμα δραστηριότητας
Το φάσμα δραστηριότητάς της περιλαμβάνει τα περισσότερα στελέχη βακτηριακών παθογόνων που είναι υπεύθυνα για πνευμονίες, βρογχίτιδα, λοιμώξεις του ουροποιητικού συστήματος και γαστρεντερίτιδα. Η σιπροφλοξασίνη είναι ιδιαίτερα αποτελεσματική έναντι των αρνητικών κατά Gram βακτηρίων (όπως Escherichia coli, Haemophilus influenzae, Klebsiella pneumoniae, Legionella pneumophila, Moraxella catarrhalis, Proteus mirabilis και Pseudomonas aeruginosa ), αλλά είναι λιγότερο αποτελεσματική κατά των θετικών κατά Gram βακτηρίων (όπως ευαίσθητος στη μεθικιλίνη Staphylococcus aureus, Streptococcus pneumoniae και Enterococcus faecalis ) από τις νεότερες φθοροκινολόνες.
Βακτηριακή αντοχή
Ως αποτέλεσμα της ευρείας χρήσης της για τη θεραπεία ελάσσονων λοιμώξεων που μπορούν να αντιμετωπιστούν εύκολα με παλαιότερα, στενότερου φάσματος αντιβιοτικά, πολλά βακτήρια έχουν αναπτύξει αντοχή σε αυτό το φάρμακο τα τελευταία χρόνια, αφήνοντάς το σημαντικά λιγότερο αποτελεσματικό από ότι θα ήταν διαφορετικά.
Η αντοχή στη σιπροφλοξασίνη και σε άλλες φθοροκινολόνες μπορεί να αναπτυχθεί γρήγορα, ακόμη και κατά τη διάρκεια της θεραπείας. Πολλά παθογόνα, συμπεριλαμβανομένων των εντερόκοκκων, του Streptococcus pyogenes και της Klebsiella pneumoniae (ανθεκτικών στην κινολόνη) παρουσιάζουν πλέον αντοχή. Η εκτεταμένη κτηνιατρική χρήση των φθοροκινολονών, ιδιαίτερα στην Ευρώπη, έχει κατηγορηθεί για την ανάπτυξη αντοχής. Εν τω μεταξύ, ορισμένα στελέχη Burkholderia cepacia, Clostridium unfacuum και Enterococcus faecium έχουν αναπτύξει αντοχή στην σιπροφλοξασίνη σε διάφορους βαθμούς.
Οι φθοροκινολόνες είχαν γίνει η κατηγορία των αντιβιοτικών που συνταγογραφήθηκαν περισσότερο σε ενήλικες το 2002. Σχεδόν οι μισές (42%) αυτών των συνταγών στις ΗΠΑ αφορούσαν καταστάσεις που δεν είχαν εγκριθεί από το FDA, όπως οξεία βρογχίτιδα, μέση ωτίτιδα και οξεία λοίμωξη του ανώτερου αναπνευστικού συστήματος, σύμφωνα με μελέτη που υποστηρίχθηκε εν μέρει από τον Οργανισμό Έρευνας για την Υγεία και Ποιότητα. Επιπλέον, συνήθως συνταγογραφήθηκαν για ιατρικές παθήσεις που δεν ήταν καν αρχικά βακτηριακές, όπως ιογενείς λοιμώξεις ή για τις οποίες δεν υπήρχε αποδεδειγμένο όφελος.
Παρενέργειες
Οι παρενέργειες μπορεί να αφορούν τους τένοντες, τους μύες, τις αρθρώσεις, τα νεύρα και το κεντρικό νευρικό σύστημα.
Τα ποσοστά παρενεργειών φαίνεται να είναι υψηλότερα από ό, τι με ορισμένες ομάδες αντιβιοτικών όπως οι κεφαλοσπορίνες, αλλά χαμηλότερα από ό, τι με άλλα όπως η κλινδαμυκίνη. Σε σύγκριση με άλλα αντιβιοτικά, ορισμένες μελέτες βρίσκουν υψηλότερο ποσοστό παρενεργειών ενώ άλλες δεν βρίσκουν διαφορά.
Σε κλινικές δοκιμές οι περισσότερες από τις παρενέργειες περιγράφηκαν ως ήπιες ή μέτριες σε σοβαρότητα, μειώθηκαν αμέσως μετά τη διακοπή του φαρμάκου και δεν απαιτούσαν θεραπεία. Ορισμένες παρενέργειες μπορεί να είναι μόνιμες. Η σιπροφλοξασίνη διεκόπη λόγω παρενεργειών στο 1% των ατόμων που έλαβαν το φάρμακο από το στόμα. Τα πιο συχνά αναφερόμενα περιστατικά που σχετίζονται με τα ναρκωτικά, από δοκιμές όλων των σκευασμάτων, όλων των δόσεων, όλων των χρόνων θεραπείας με φάρμακα και για όλες τις ενδείξεις, ήταν ναυτία (2,5%), διάρροια (1,6%), μη φυσιολογικές εξετάσεις ηπατικής λειτουργίας (1,3%), έμετος (1%) και εξάνθημα (1%). Άλλες ανεπιθύμητες ενέργειες σημειώθηκαν σε ποσοστό <1%.
Η σιπροφλοξασίνη περιλαμβάνει προειδοποίηση μαύρου κουτιού στις Ηνωμένες Πολιτείες λόγω αυξημένου κινδύνου τενοντίτιδας και ρήξης τένοντα, ειδικά σε άτομα ηλικίας άνω των 60 ετών, άτομα που χρησιμοποιούν επίσης κορτικοστεροειδή και άτομα με μεταμόσχευση νεφρού, πνεύμονα ή καρδιάς. Η ρήξη του τένοντα μπορεί να συμβεί κατά τη διάρκεια της θεραπείας ή ακόμη και μήνες μετά τη διακοπή του φαρμάκου. Μια μελέτη διαπίστωσε ότι η χρήση φθοροκινολόνης συσχετίστηκε με αύξηση κατά 1,9 φορές σε προβλήματα τένοντα. Ο κίνδυνος αυξήθηκε 3,2 φορές σε άτομα άνω των 60 ετών και σε 6,2 φορές σε άτομα άνω των 60 ετών που λάμβαναν επίσης κορτικοστεροειδή. Μεταξύ των 46.766 χρηστών κινολόνης στη μελέτη, εντοπίστηκαν 38 (0,08%) περιπτώσεις ρήξης αχιλλείου τένοντα.
Μια άλλη προειδοποίηση μαύρου κουτιού είναι ότι η σιπροφλοξασίνη δεν πρέπει να χρησιμοποιείται σε άτομα με βαριά μυασθένεια λόγω πιθανής επιδείνωσης της μυϊκής αδυναμίας που μπορεί να οδηγήσει σε αναπνευστικά προβλήματα με αποτέλεσμα θάνατο ή υποστήριξη αναπνευστήρα. Οι φθοροκινολόνες είναι γνωστό ότι εμποδίζουν τη νευρομυϊκή μετάδοση. Υπάρχουν ανησυχίες ότι οι φθοροκινολόνες συμπεριλαμβανομένης της σιπροφλοξασίνης μπορούν να επηρεάσουν τον χόνδρο σε μικρά παιδιά.
Η διάρροια που σχετίζεται με το Clostridium difficile είναι μια σοβαρή ανεπιθύμητη ενέργεια της σιπροφλοξασίνης και άλλων φθοροκινολονών. Δεν είναι σαφές εάν ο κίνδυνος είναι υψηλότερος από ότι με άλλα αντιβιοτικά ευρέος φάσματος.
Εγκυμοσύνη
Στις Ηνωμένες Πολιτείες η σιπροφλοξασίνη έχει τοποθετηθεί στην κατηγορία εγκυμοσύνης C. Η κατηγορία αυτή περιλαμβάνει τα φάρμακα για τα οποία δεν υπάρχουν επαρκείς και καλά ελεγχόμενες μελέτες στον άνθρωπο κατά τη διάρκεια της εγκυμοσύνης, και για τα οποία οι μελέτες σε ζώα έχουν προτείνει την πιθανότητα πρόκλησης βλάβης στο έμβρυο, αλλά πιθανά οφέλη μπορεί να δικαιολογούν τη χρήση του φαρμάκου σε έγκυες γυναίκες παρά τους πιθανούς κινδύνους. Μια ειδική ανασκόπηση δημοσιευμένων δεδομένων σχετικά με τις εμπειρίες από τη χρήση σιπροφλοξασίνης κατά τη διάρκεια της εγκυμοσύνης από το Σύστημα Πληροφόρησης Τερατογόνων κατέληξε στο συμπέρασμα ότι οι θεραπευτικές δόσεις κατά τη διάρκεια της εγκυμοσύνης είναι απίθανο να ενέχουν σημαντικό τερατογόνο κίνδυνο (ποσότητα και ποιότητα των δεδομένων = αρκετή), αλλά τα δεδομένα δεν επαρκούν για να δηλώσουν ότι δεν υπάρχει κίνδυνος. Η έκθεση σε κινολόνες, συμπεριλαμβανομένης της λεβοφλοξασίνης, κατά το πρώτο τρίμηνο δεν σχετίζεται με αυξημένο κίνδυνο θνησιμότητας, πρόωρων γεννήσεων, γενετικών ανωμαλιών ή χαμηλού βάρους γέννησης.
Δύο μικρές μελέτες επιδημιολογίας μετά την είσοδο στην αγορά, κυρίως βραχυχρόνιας έκθεσης του πρώτου τριμήνου, διαπίστωσαν ότι οι φθοροκινολόνες δεν αύξησαν τον κίνδυνο σημαντικών δυσπλασιών, αυθόρμητων αποβολών, πρόωρης γέννησης ή χαμηλού βάρους γέννησης. Η ετικέτα σημειώνει, ωστόσο, ότι αυτές οι μελέτες δεν επαρκούν για την αξιόπιστη αξιολόγηση της οριστικής ασφάλειας ή του κινδύνου λιγότερο κοινών ελαττωμάτων από την σιπροφλοξασίνη σε έγκυες γυναίκες και τα αναπτυσσόμενα έμβρυά τους.
Θηλασμός
Οι φθοροκινολόνες έχουν αναφερθεί ότι υπάρχουν στο μητρικό γάλα και έτσι μεταφέρονται στο θηλάζον παιδί. Η Αμερικανική Υπηρεσία Τροφίμων και Φαρμάκων (FDA) συνιστά ότι, λόγω του κινδύνου σοβαρών ανεπιθύμητων ενεργειών (συμπεριλαμβανομένης της αρθρικής βλάβης) σε βρέφη που θηλάζουν από μητέρες που λαμβάνουν σιπροφλοξασίνη, θα πρέπει να ληφθεί απόφαση εάν θα διακοπεί ο θηλασμός ή θα διακοπεί το φάρμακο, λαμβάνοντας υπόψη τη σημασία του φαρμάκου για τη μητέρα.
Υπερβολική δόση
Η υπερδοσολογία της σιπροφλοξασίνης μπορεί να οδηγήσει σε αναστρέψιμη νεφρική τοξικότητα. Η θεραπεία της υπερδοσολογίας περιλαμβάνει την εκκένωση του στομάχου με επαγόμενο εμετό ή πλύση στομάχου, καθώς και τη χορήγηση αντιόξινων που περιέχουν μαγνήσιο, αλουμίνιο ή ασβέστιο για τη μείωση της απορρόφησης του φαρμάκου. Η νεφρική λειτουργία και το pH των ούρων πρέπει να παρακολουθούνται. Σημαντική υποστήριξη περιλαμβάνει επαρκή ενυδάτωση και οξίνιση ούρων εάν είναι απαραίτητο για την πρόληψη της κρυσταλλουρίας. Η αιμοκάθαρση ή η περιτοναϊκή κάθαρση μπορεί να απομακρύνει μόνο λιγότερο από το 10% της σιπροφλοξασίνης. Η σιπροφλοξασίνη μπορεί να ποσοτικοποιηθεί σε πλάσμα ή ορό για παρακολούθηση της συσσώρευσης φαρμάκων σε ασθενείς με ηπατική δυσλειτουργία ή για επιβεβαίωση διάγνωσης δηλητηρίασης σε οξέα θύματα υπερβολικής δόσης.
Αλληλεπιδράσεις
Η σιπροφλοξασίνη δεν πρέπει να λαμβάνεται με αντιόξινα που περιέχουν μαγνήσιο ή αλουμίνιο, φάρμακα με υψηλό ρυθμιστικό διάλυμα ( σεβελαμέρη, ανθρακικό λανθάνιο, σουκραλφάτη, διδανοσίνη ) ή με συμπληρώματα που περιέχουν ασβέστιο, σίδηρο ή ψευδάργυρο. Θα πρέπει να λαμβάνεται δύο ώρες πριν ή έξι ώρες μετά από αυτά τα προϊόντα. Τα αντιόξινα μαγνησίου ή αλουμινίου μετατρέπουν την σιπροφλοξασίνη σε αδιάλυτα άλατα που δεν απορροφώνται εύκολα από την εντερική οδό, μειώνοντας τις μέγιστες συγκεντρώσεις στον ορό κατά 90% ή περισσότερο, οδηγώντας σε θεραπευτική αποτυχία. Επιπλέον, δεν πρέπει να λαμβάνεται μόνο με γαλακτοκομικά προϊόντα ή χυμούς εμπλουτισμένους με ασβέστιο, καθώς η μέγιστη συγκέντρωση στον ορό και η περιοχή κάτω από την καμπύλη συγκέντρωσης-χρόνου στον ορό μπορεί να μειωθεί έως και 40%. Ωστόσο, η σιπροφλοξασίνη μπορεί να λαμβάνεται με γαλακτοκομικά προϊόντα ή χυμούς εμπλουτισμένους με ασβέστιο ως μέρος ενός γεύματος.
Η σιπροφλοξασίνη αναστέλλει το ένζυμο που μεταβολίζει το φάρμακο CYP1A2 και επομένως μπορεί να μειώσει την κάθαρση των φαρμάκων που μεταβολίζονται από αυτό το ένζυμο. Τα υποστρώματα CYP1A2 που εμφανίζουν αυξημένα επίπεδα ορού σε ασθενείς που έλαβαν σιπροφλοξασίνη περιλαμβάνουν τιζανιδίνη, θεοφυλλίνη, καφεΐνη, μεθυλοξανθίνες, κλοζαπίνη, ολανζαπίνη και ροπινιρόλη. Η συγχορήγηση σιπροφλοξασίνης με το υπόστρωμα CYP1A2 τιζανιδίνη (Zanaflex) αντενδείκνυται λόγω αύξησης 583% στις μέγιστες συγκεντρώσεις της τιζανιδίνης στον ορό όταν χορηγείται με σιπροφλοξασίνη σε σύγκριση με τη χορήγηση μόνο της τιζανιδίνης. Η χρήση της σιπροφλοξασίνης συνιστάται σε ασθενείς με θεοφυλλίνη λόγω του στενού θεραπευτικού δείκτη της. Οι συντάκτες μιας μελέτης συνέστησαν στους ασθενείς που λαμβάνουν σιπροφλοξασίνη να μειώσουν την πρόσληψη καφεΐνης. Τα στοιχεία για σημαντικές αλληλεπιδράσεις με πολλά άλλα υποστρώματα CYP1A2 όπως η κυκλοσπορίνη είναι αμφίσημα ή συγκρουόμενα.
Η Επιτροπή Ασφάλειας Φαρμάκων και η FDA προειδοποιούν ότι οι ανεπιθύμητες ενέργειες του κεντρικού νευρικού συστήματος, συμπεριλαμβανομένου του κινδύνου επιληπτικών κρίσεων, μπορεί να αυξηθούν όταν τα ΜΣΑΦ συνδυάζονται με κινολόνες. Ο μηχανισμός αυτής της αλληλεπίδρασης μπορεί να περιλαμβάνει συνεργιστικό αυξημένο ανταγωνισμό της νευροδιαβίβασης GABA.
Έχουν αναφερθεί αλλοιωμένα επίπεδα ορού των αντιεπιληπτικών φαρμάκων φαινυτοΐνης και καρβαμαζεπίνης (αυξημένα και μειωμένα) σε ασθενείς που έλαβαν ταυτόχρονα σιπροφλοξασίνη.
Η σιπροφλοξασίνη είναι ισχυρός αναστολέας των CYP1A2, CYP2D6 και CYP3A4.
Μηχανισμός δράσης
Η σιπροφλοξασίνη είναι ένα αντιβιοτικό ευρέος φάσματος της κατηγορίας φθοροκινολόνης. Είναι δραστικό έναντι ορισμένων κατά Gram θετικών και πολλών αρνητικών κατά Gram βακτηρίων. Λειτουργεί αναστέλλοντας την τοποϊσομεράση τύπου II (γυράση DNA) και την τοποϊσομεράση IV, απαραίτητη για τον διαχωρισμό του βακτηριακού DNA, αναστέλλοντας έτσι την κυτταρική διαίρεση.
Φαρμακοκινητική
Η σιπροφλοξασίνη έχει περίπου 70% βιοδιαθεσιμότητα όταν χορηγείται από του στόματος, οπότε απαιτείται ελαφρώς υψηλότερη δόση για να επιτευχθεί η ίδια έκθεση κατά τη μετάβαση από ενδοφλέβια σε στοματική χορήγηση.
Ιστορία
Τα πρώτα μέλη της αντιβακτηριακής κατηγορίας κινολόνης ήταν σχετικά χαμηλής ισχύος φάρμακα όπως το ναλιδιξικό οξύ, τα οποία χρησιμοποιήθηκαν κυρίως στη θεραπεία λοιμώξεων του ουροποιητικού συστήματος λόγω της νεφρικής απέκκρισης και της τάσης να συγκεντρωθούν στα ούρα. Το 1979, η δημοσίευση ενός διπλώματος ευρεσιτεχνίας που κατατέθηκε από τον φαρμακευτικό βραχίονα της Kyorin Seiyaku Kabushiki Kaisha αποκάλυψε την ανακάλυψη της νορφλοξασίνης και η απόδειξη ότι ορισμένες δομικές τροποποιήσεις συμπεριλαμβανομένης της προσάρτησης ενός ατόμου φθορίου στον δακτύλιο κινολόνης οδηγούν σε δραματικά ενισχυμένη αντιβακτηριακή δραστικότητα. Μετά από αυτήν την αποκάλυψη, αρκετές άλλες φαρμακευτικές εταιρείες ξεκίνησαν ερευνητικά και αναπτυξιακά προγράμματα με στόχο την ανακάλυψη επιπρόσθετων αντιβακτηριακών παραγόντων της κατηγορίας φθοροκινολόνης.
Το πρόγραμμα φθοροκινολόνης της Bayer επικεντρώθηκε στην εξέταση των επιπτώσεων πολύ μικρών αλλαγών στη δομή της νορφλοξασίνης. Το 1983, η εταιρεία δημοσίευσε in vitro δεδομένα δραστικότητας για την σιπροφλοξασίνη, μια αντιβακτηριακή φθοροκινολόνη με χημική δομή διαφορετική από εκείνη της νορφλοξασίνης με την παρουσία ενός ατόμου άνθρακα.
Η από του στόματος μορφή δισκίου σιπροφλοξασίνης εγκρίθηκε τον Οκτώβριο 1987, μόλις ένα έτος μετά την έγκριση της νορφλοξασίνης. Το 1991, εισήχθη η ενδοφλέβια σύνθεση. Οι πωλήσεις της σιπροφλοξασίνης έφτασαν στο αποκορύφωμά τους το 2001, με περίπου 2 δισεκατομμύρια ευρώ εκείνη τη χρονιά, προτού λήξει το δίπλωμα ευρεσιτεχνίας της Bayer το 2004, μετά το οποίο οι ετήσιες πωλήσεις είχαν κατά μέσο όρο περίπου 200 εκατομμύρια ευρώ.
Παραπομπές
Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Αντιβιοτικά Κατηγορία:Οργανικές ενώσεις φθορίου Κατηγορία:Κινολίνες Κατηγορία:Πιπεραζίνες Κατηγορία:Καρβονικά οξέα Κατηγορία:Αρωματικές κετόνες Κατηγορία:Κυκλοπροπάνια
Ντου (ποταμός)
Ο Ντουμπ (Doubs) είναι μεγάλος ποταμός μήκους 453 χιλιομέτρων στην ανατολική Γαλλία και στην δυτική Ελβετία, αριστερός παραπόταμος του Σον. Πηγάζει κοντά στο Μουτ στον δυτικό Ιούρα.
Πρώτα ρέει με βορειοανατολική κατεύθυνση, περισσότερο ή λιγότερο κατά μήκος των Γαλλοελβετικών συνόρων (αποτελώντας το σύνορο για περίπου 40 χιλιόμετρα). Κοντά στην Μονμπελιάρ στρέφεται νοτιοδυτικά, ωσότου χυθεί στον Σον στο Βερντέν-συρ-λε-Ντουμπ, περίπου 20 χιλιόμετρα βορειοανατολικά του Σαλόν-συρ-Σον. Όλη η διαδρομή του μοιάζει με ανεστραμμένο U, με την βορειοανατολική του γωνία το μόνο σημείο στο οποίο ο Ντούμπ κυλάει στην Ελβετία έως το Σαιντ-Υρσάν.
thumb|left|250px|Πορεία του Ντούμπ
Ο Ντουμπ διασχίζει τους ακόλουθους Νομούς της Γαλλίας, Καντόνια της Ελβετίας, και πόλεις:
Οι παραπόταμοι περιλαμβάνουν τους:
Παραπομπές
Κατηγορία:Ποταμοί της Ελβετίας Κατηγορία:Ποταμοί της Γαλλίας Κατηγορία:Λεκάνη του Ροδανού Κατηγορία:Μπεζανσόν
Αδελφέριος του Αμάλφι
Ο Αντελφέρ, ήταν Δούκας του Αμάλφι, την περίοδο 984–986 υποτελής του Βυζαντινού Αυτοκράτορα.
Ήταν γιος του Σέργιου Β΄ κι αδελφός του Μάνσο όπου αρχικά ήταν συγκυβερνήτης για δύο περίπου έτη.
Παντρεμένος με αγνώστου ονόματος γυναίκα είχαν τρία παιδιά :
Παραπομπές
Κατηγορία:Δούκες του Αμάλφι Κατηγορία:Βυζαντινοί κυβερνήτες του Αμάλφι Κατηγορία:Βυζαντινοί του 10ου αιώνα Κατηγορία:Βυζαντινοί δούκες Κατηγορία:Οίκος Σεργίων του Αμάλφι
Εθνική Τσεχίας U17 (καλαθοσφαίριση γυναικών)
Η εθνική ομάδα καλαθοσφαίρισης γυναικών U17 της Τσεχίας είναι το συγκρότημα που αντιπροσωπεύει τη χώρα της Τσεχίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 17 ετών. Είναι επίσης γνωστή ως Εθνική Τσεχίας Κορασίδων. Βρίσκεται υπό τη δικαιοδοσία της Τσεχικής Ομοσπονδία Καλαθοσφαίρισης (Česká Basketbalová Federace, ČBF).
Εξωτερικοί σύνδεσμοι
Γυναικων U17
Ενιαίο Παλλαϊκό Μέτωπο
Το Ενιαίο Παλλαϊκό Μέτωπο (Ε.ΠΑ.Μ.) είναι ελληνικό πολιτικό κόμμα που ιδρύθηκε το 2011. Ιδρυτής του, μεταξύ άλλων, καθώς και πρόεδρος είναι ο οικονομολόγος Δημήτρης Καζάκης.
Ιστορικό
Το ΕΠΑΜ ιδρύθηκε ως πολιτική οργάνωση μετωπικού σχήματος στις 16 Ιουλίου 2011 και στις 27 Μαρτίου 2012 έλαβε τη νομική μορφή του, ως πολιτικό κόμμα, αφού στην ελληνική νομοθεσία δεν αναγνωρίζονται άλλες μορφές πολιτικής οργάνωσης.
Στις αρχές Ιουνίου 2013, πραγματοποιήθηκε στον Κεραμεικό το 2ο Συνέδριο του Μετώπου, όπου επαναβεβαιώθηκαν οι Ιδρυτικές του θέσεις, εγκρίθηκε η στρατηγική και η τακτική του εν όψει των τελευταίων πολιτικών εξελίξεων στην Ελλάδα και εκλέχθηκε το νέο Ε.Σ.Σ.. Έκτοτε έχουν πραγματοποιηθεί άλλα έξι Συνέδρια, με τελευταίο στις αρχές του Νοεμβρίου 2022.
Το ΕΠΑΜ. συμμετείχε στις ευρωεκλογές του 2014, με αυτόνομη κάθοδο, λαμβάνοντας 49.334 ψήφους (0,86%). Συμμετείχε επίσης στις βουλευτικές εκλογές του Σεπτεμβρίου του 2015 και έλαβε 41.631 ψήφους (0,77%). Στις βουλευτικές εκλογές του 2019 συνεργάστηκε με το Αγροτικό Κτηνοτροφικό Κόμμα Ελλάδας και έλαβε 0,50%.
Το Μάρτιο του 2021 ανακοινώθηκε η συνεργασία του Ε.ΠΑ.Μ. με τους Ελεύθερους Ανθρώπους του Γιώργου Τράγκα. Η συνεργασία ωστόσο έληξε έπειτα από δύο μήνες και ύστερα από τελεσίγραφο που στάλθηκε στο ΕΠΑΜ για την αυτοδιάλυση του. Από το 2022 συμμετέχει στον συνασπισμό Συμμαχία Ανατροπής.
Θέσεις
Το ΕΠΑΜ αυτοπροσδιορίζεται ως μια σύμπραξη ανθρώπων από διαφορετικά κοινωνικοπολιτικά υπόβαθρα με σκοπό την εθνικοπoίηση της οικονομίας και του χρηματοπιστωτικού τομέα της χώρας τα οποία σύμφωνα με το κόμμα χρησιμοποιούνται καταχρηστικά ως μέσο ελέγχου της χώρας από ξένα συμφέρoντα. Ταυτόχρονα ζητά μαζικές μεταρρυθμίσεις στη λειτουργία του πολιτεύματος ώστε να εκπροσωπούνται τα αληθινά συμφέροντα και η θέληση της ελληνικής κοινωνίας, καθώς και να λογοδοτήσουν στη δικαιοσύνη οι πολιτικοί που οδήγησαν τη χώρα στην οικονομική κρίση χρέους. Στις διακηρύξεις του κόμματος προτάσσονται η αποδέσμευση από ιδεολογίες, η αποκήρυξη των ξένων παρεμβάσεων στην Ελλάδα και η μονομερής καταγγελία του χρέους ως παράνομο και καταχρηστικό. Προτείνει ακόμα την καθιέρωση Εθνικού Κρατικού Νομίσματος, καθώς και θεσμικές αλλαγές στη λειτουργία του Ελληνικού κράτους.
Εξωτερικοί Σύνδεσμοι
Κατηγορία:Ελληνικά πολιτικά κόμματα Κατηγορία:Ευρωσκεπτικιστικά κόμματα στην Ελλάδα
Σπυρίδων Γραμμένος
Ο Σπυρίδων Γραμμένος (1913 - 11 Αυγούστου 1944) ήταν Έλληνας δικηγόρος, ιδρυτής και αρχηγός της Απελευθερωτικής Γερμανικής Κατοχής Οργάνωσης Νέων (Α.Γ.Κ.Ο.Ν ή Α.Γ.Κ.Ω.Ν.) που ιδρύθηκε στην Αθήνα τον Ιούλιο 1941 και στη συνέχεια δραστήριο στέλεχος του ΕΔΕΣ. Η οργάνωσή του (Α.Γ.Κ.Ο.Ν) προδόθηκε και πέθανε στα χέρια των γερμανών την 11η Αυγούστου 1944 στη Ζάκυνθο σε ηλικία 31 ετών. Λίγες ημέρες πριν (1η Ιουλίου 1944) είχε εκτελεστεί στο Χαϊδάρι ο 28άχρονος αδελφός του Γεώργιος Γραμμένος μαζί με τα άλλα μέλη της οργάνωσης Χρήστο Γραμμένο, Σπύρο Φιλιππάτο, Κώστα και Παναγιώτη Καρατζέλη και τον 17άχρονο Δημήτρη Ξαγοράρη.
Το έτος 1935 αποφοίτησε από τη Νομική Σχολή του Πανεπιστημίου Αθηνών και ασχολήθηκε με τη δικηγορία. Το Σεπτέμβριο του 1943 με εντολή του Στρατηγού Ναπολέοντα Ζέρβα, χρησιμοποιώντας το δίκτυο και τις ισχυρές μυστικές διασυνδέσεις της Οργάνωσης Ε.Δ.Ε.Σ. στον κρατικό μηχανισμό, διορίζεται στο Υπουργείο Οικονομικών (με την υπ’αρίθμ. 224/15-9-1943 ΦΕΚ τ. Γ’) και τον Οκτώβρη του ιδίου έτους, αφήνει το δικηγορικό του γραφείο και το σπίτι του στο Κολωνάκι, στην οδό Ναβαρίνου αριθμός 6 στην Αθήνα, μετατίθεται και ορκίζεται ως «δόκιμος εφοριακός γραμματέας Α’ Τάξεως» με βαθμό «Υπουργικού Γραμματέα Β’ Τάξεως» στην Εφορία της Ζακύνθου, προκειμένου, με την κάλυψη αυτή να αναλάβει μυστικά την οργάνωση πυρήνων αντίστασης και στη συνέχεια την τοπική αρχηγία του Ε.Δ.Ε.Σ. Στοχεύει επίσης στην εξουδετέρωση ενός σκληρού φιλογερμανικού πυρήνα προδοτών του οποίου αρχηγός ήταν ο δωσίλογος και υπεράνω πάσης υποψίας 44άχρονος αξιωματικός της «πολεμικής διαθεσιμότητας» Ι.Κ.. Ταγματάρχης του Ελληνικού Στρατού, πλαισιωμένος από τον 34άχρονο δραστηριοποιούμενο στην Αθήνα δικηγόρο με το ψευδώνυμο «Μπιτόλιο», τον 29χρονο Α.Κ,, το Δ.Κ., τον Ε.Β. και διάφορους πλιατσικολόγους και εγκληματικά στοιχεία που τους συνόδευαν, κυρίως ανήλικοι που χρησιμοποιούσαν ως εκτελεστικά όργανα στις αποφάσεις που ελάμβαναν στις μυστικές «συσκέψεις» τους στα ορεινά χωριά Άγιος Λέων, Κοιλιομένος και Καμπί, κατά τις οποίες αποφάσιζαν ή αδίστακτα ενέκριναν τη θανατική εξόντωση των αποκαλουμένων από τους ίδιους «αντιστασιακών» και αντιπάλων τους.
Οι παραπάνω αρκετοί από τους οποίους ανήκουν μυστικά, για να έχουν σχετική κάλυψη και σε πολιτικές οργανώσεις, με την πλήρη ανοχή των Γερμανών, που όπως έχει αποδειχθεί, σε αρκετές περιοχές της χώρας τα μέλη των παραπάνω οργανώσεων ήταν τα μόνα που εφοδιασμένα με ειδικές ταυτότητες της Γκεστάπο, κυκλοφορούσαν ελεύθερα ακόμη και τις ώρες απαγορεύσεως της κυκλοφορίας, βαρύνονταν ήδη με πλήθος δολοφονίες, απαγωγές πολιτών και κλοπές περιουσιών (από είδη ιματισμού μέχρι είδη οικοσκευών). Την περιοχή της Ζακύνθου ο Σπύρος τη γνώριζε πολύ καλά διότι εκεί είχε γεννηθεί και έζησε τα παιδικά του χρόνια όταν υπηρετούσε ο πατέρας του Κωνσταντίνος Γραμμένος του Σπυρίδωνος στη Χωροφυλακή του νησιού και εκεί επίσης ζούσε ο Νονός του και αρκετοί συγγενείς από την πλευρά της μητέρας του Αγγελικής Βεντούρη. Από την πρώτη ημέρα που έφθασε στη Ζάκυνθο ο Σπύρος εντοπίσθηκε και αργότερα προδόθηκε από τον συμπατριώτη του (Ζακυνθινό) και συνάδελφό του δικηγόρο, Π.Μ. (ή «Μπιτόλιο»), τον οποίο γνώριζε από την Αθήνα.
Την ίδια περίπου εποχή φθάνει στη βραχώδη ακτή «Βρώμη» με υποβρύχιο και μετά από συνεννόηση με τον Ηγούμενο Αρχιμανδρίτη Νεόφυτο Μαρούδα, εγκαθίσταται στην Ιερά Μονή της Αρχιεπισκοπής Σινά, μικρή συμμαχική αποστολή που αποτελούνταν από τον Λοχαγό Αριστείδη Σαρίκα (που είχε το συνθηματικό ψευδώνυμο Φλάι (μύγα), τον Υπολοχαγό Θεμιστοκλή Μαρίνο, τον ασυρματιστή Γεώργιο Διακογάννη και δύο ακόμη αξιωματικούς. Με σύνδεσμο έναν ιεροδιάκονο τον Δαμασκηνό Κοντόσταυλο, επισκέπτονται την Αποστολή τα μέλη του Ε.Δ.Ε.Σ. Σταμάτιος Τζίμης και Δημήτριος Σαμιώτης και συζητούν την ένωση υπό κοινή σκέπη όλων των αντιστασιακών παρατάξεων και οργανώσεων. Μετά από αυτά και με τη μεσολάβηση των αμερόληπτων και μη ενταγμένων σε κάποιες οργανώσεις ζακυνθινών μονίμων αξιωματικών, Ιακώβου Στήνιου Λοχαγού του Μηχανικού και Κων/νου Μποζίκη Ανθυπολοχαγού Πεζικού και τρεις συναντήσεις που πραγματοποιήθηκαν προκειμένου να γεφυρωθούν τα χάσματα των αντιθέσεων των σημαντικότερων οργανώσεων του νησιού Ε.Δ.Ε.Σ. (Ε.Ο.Ε.) και Ε.Α.Μ. (Ε.Λ.Α.Σ.) εν μέσω πλήθους διαφωνιών σχετικά με τον τρόπο συνεργασίας, επιτεύχθηκε τελικά κάποια συνεννόηση και την 10η Ιουνίου υπεγράφη το σχετικό πρωτόκολλο συνεργασίας.
Δυστυχώς όμως η συνεργασία αυτή δεν κράτησε παρά μόνο λίγες ημέρες, αφού δύο σημαντικά περιστατικά : Η προσπάθεια απόκρυψης από το κοινό δελτίο ειδήσεων εκπροσώπων οργανώσεων, της δίκης των κινηματιών Αξιωματικών της Μέσης Ανατολής και της απόφασης του Στρατοδικείου για τους στασιαστές, από τον Ε.Α.Μ. και τα ληφθέντα μέτρα εκ μέρους του Ε.Α.Μ. επίσης, περί αφοπλισμού όλων των ανταρτών του Ε.Δ.Ε.Σ. Κατόπιν τούτου απομακρύνθηκαν από τη Μονή τα τμήματα των παραπάνω οργανώσεων, η δε συμμαχική αποστολή κατέστη σχεδόν ανενεργή προσωρινά και κατήρτισε μόνο ένα ολιγομελές Σώμα για τη φρούρησή της.
Στα τέλη Απριλίου 1944 κατέφθασε στη Ζάκυνθο τμήμα της «Γκεστάπο» (Χιτλερική μυστική Αστυνομία) με Διοικητή τον Έλληνα στην καταγωγή Δελακοβία. Ο Δελακοβίας που μιλάει άπταιστα Ελληνικά έρχεται σε επαφή με διάφορους ιδιώτες. Απαιτεί εμπιστευτικές πληροφορίες για τοπικά ζητήματα τάξεως και ασφαλείας και ζητάει ακόμη από τους διάφορους τοπικούς παράγοντες να τον ενισχύσουν … οικονομικά.
Δολοπλόκος ο Δελακοβίας, καταστρέφει με διάφορα πονηρά τεχνάσματα που τορπίλιζαν εστίες της πόλης που υποπτευόταν ότι διέμεναν άτομα με εθνική συνείδηση ή σύχναζαν στελέχη του Ε.Δ.Ε.Σ., με το να πηγαίνει φανερά και φωνασκώντας να υβρίζει σε καθημερινή βάση και να κατηγορεί τους κομμουνιστές -υπό πλήρη βέβαια κάλυψη των πρακτόρων του οι οποίοι, παρακολουθούσαν και κατέγραφαν, τις αντιδράσεις του κόσμου. Αφού λ.χ. έκανε το ξύρισμά του στο Κουρείο του Ιωάννη Πατρικίου πήγαινε μετά στο Καφενείο του Χρήστου Μακρή και έπαιζε τάβλι.
Παράλληλα με στελέχη του, ενημερώνει διάφορους αγνούς ιδεολόγους αριστερούς και δεξιούς και στελέχη του Ε.Α.Μ. ότι οι περιοχές και τα άτομα που (άθελά τους) ερχόταν σε επαφή με τον ίδιο τον Δελακοβία ήταν όλοι «Γκεσταπίτες» και συνεργάτες των Γερμανών. Έτσι ήλεγχε όλες τις αντιδράσεις και συνελάμβανε κύρια νέους και αγνούς πατριώτες από όλες τις παρατάξεις, τους οποίους έκλεινε στις φυλακές, όπου εν συνεχεία τους ξυλοκοπούσαν οι Γερμανοί και τους υπέβαλαν σε πλήθος ταλαιπωρίες και μαρτύρια μέχρι να συγκεντρώσουν και άλλες πληροφορίες οι οποίες θα οδηγούσαν σε νέες συλλήψεις.
Από τα παραπάνω άτομα και κάτω από ισχυρή πίεση και εκβιασμούς εξασφάλιζε και ένα μικρό αριθμό πληροφοριοδοτών ή συνεργατών του στους οποίους χορηγούσε σχετικές άδειες κυκλοφορίας και εκείνοι με την ανοχή του προέβαιναν ως κουκουλοφόροι (ή προσωπιδοφόροι όπως αναφέρει στο βιβλίο του : «η Ζάκυνθος τα χρόνια της σκλαβιάς» ο αείμνηστος Διον. Χ. Στραβόλεμος που ως γραμματέας δικαστηρίων έζησε από κοντά τα γεγονότα και τις δίκες των δοσίλογων) σε πλήθος κλοπές, λεηλασίες, απαγωγές, ανακρίσεις και δολοφονίες.
Θα ήταν βέβαια και ίσως θα έμενε άγνωστο ακόμη μέχρι σήμερα, ποιοι και με την κάλυψη ποίων σε καθημερινή πλέον βάση προέβαιναν σε όλα τα παραπάνω, με τους Γερμανούς να κάνουν ότι «δεν ενδιαφέρονται για αυτά τα πράγματα», ενώ καταπατούσαν τρεις από τις αυστηρότερες διαταγές τους (κατοχή πυροβόλων όπλων, οπλοφορία, νυκτερινή κυκλοφορία) αν μετά τα χωριά, Γάλαρο, Πηγαδάκια, Μαχαιράδο (όπου εκτελούν στα χέρια της συζύγου του τον Αντ. Αναστ. Μαρκάτη επειδή επιχείρησε να βγάλει την προσωπίδα ενός ληστή), Ρωμήριο, Γαϊτάνι που οι κουκουλοφόροι επιχειρώντας να λεηλατήσουν ένα σπίτι, εκτελούν την οικοδέσποινα η οποία ήταν επίτοκος, την αποτυχημένη τους επίθεση στη συνέχεια στο χωριό Μουζάκι και μετά στα Λαγκαδάκια, όπου εκεί πραγματικά συγκλονίζεται το νησί όταν συμβαίνει το εξής περιστατικό: Μεγάλη ομάδα προσωπιδοφόρων επιτίθεται τη νύχτα εναντίον του σπιτιού του Νικολάου Βαρβαρίγου. Ο υποψιασμένος ιδιοκτήτης που οπλοφορεί, κρύβεται μέσα στο σπίτι του και περιμένει σε ένα δωμάτιο. Τη στιγμή που ο πρώτος κουκουλοφόρος πλησιάζει, τον πυροβολεί και τον φονεύει επί τόπου. Ο φόνος του επί κεφαλής ληστή προκαλεί σύγχυση στους άλλους επιτιθέμενους οι οποίοι αναγκάζονται να τραπούν σε φυγή, αφήνοντας στο σημείο τις προσωπίδες και τα υποζύγιά τους. Ο Βαρβαρίγος ειδοποιεί τον τοπικό Εισαγγελέα και από την αυτοψία που ακολούθησε και την αφαίρεση της κουκούλας διαπιστώνεται ότι, νεκρός ήταν ο Ευάγγελος Ιωάννου Κλαυδιανός ή Κοντοράσης, από το χωριό Φιολίτιο, άνθρωπος υπεράνω πάσης υποψίας, στέλεχος του Ε.Α.Μ. και ένας από τους πλέον ανεξάρτητους οικονομικά κατοίκους, ο οποίος σίγουρα δεν είχε την παραμικρή ανάγκη να μετέρχεται όλα αυτά τα μέσα και να ληστεύει τα σπίτια των απλών χωρικών. Από την αποτυχημένη εκείνη προσπάθεια και μετά την ανακάλυψη των ονομάτων και άλλων ληστών από τους παραπάνω, σταμάτησαν οι ληστείες από προσωπιδοφόρους και οι λεηλασίες στην εξοχή της Ζακύνθου. Τη θέση τους πήραν εν συνεχεία, άτομα της ιδία παρατάξεως που φανερά πλέον συλλαμβάνουν και εκτελούν
Η 11η Αυγούστου, είναι συμπτωματικά η επέτειος που στην Κέρκυρα γίνονται λιτανείες και εορτάζεται το μεγάλο θαύμα απόκρουσης των Τούρκων με τη βοήθεια του Αγίου Σπυρίδωνος προστάτη του νησιού. Ο Σπύρος Γραμμένος από ημέρες πριν είχε αποφασίσει και αναλάβει την πρωτοβουλία να προστατεύσει με τα όπλα και με κίνδυνο της ζωής του, σαν άγρυπνος φύλακας, τις αποθήκες αλατιού στην περιοχή «Κατοστάρι», που μετά από συμφωνία οι Γερμανοί είχαν ήδη αποφασίσει να καταστρέψουν (σχετ. η εκδοθείσα τότε από τις αρχές κατοχής «Ειδική Διαταγή» του Υπουργείου Οικονομικών, με αρίθμ. 485/7-7-1944, «περί κατεδαφίσεως και καταστροφής των αποθηκών άλατος»), διότι δεν θέλουν να αφήσουν εφόδια στα χέρια του Ε.Δ.Ε.Σ. που πλησιάζει στην περιοχή, αλλά και του ελληνικού στρατού. Παρασύρεται από τον απεσταλμένο του προαναφερόμενου προδότη «Ταγματάρχη» ΙΚ, με το ψευδώνυμο «πεπόνας» ή «μηλιάς», παγιδεύεται στην ευρισκόμενη στο κέντρο της πόλης Ταβέρνα του Τζαβέλλα όπου τρώνε μαζί και παρά την προστασία μελών της οργάνωσής του, μέσα στην Ταβέρνα, όταν αντιλαμβάνεται ότι το κατάστημα παρακολουθούν απέξω οι Γερμανοί και περικυκλωμένος αποφασίζει να αντισταθεί με το όπλο που έχει επάνω του είναι πλέον αργά. Τον πυροβολούν αυτοί οι αδίστακτοι μαύροι και κόκκινοι συνεργάτες των κατακτητών, οι οποίοι τον αφήνουν αιμόφυρτο και τελικά φεύγουν ανενόχλητοι από τους Γερμανούς.
Από την παραπάνω αδίστακτη ομάδα από το Μάιο 1944 μέχρι και τις αρχές Αυγούστου του ιδίου χρόνου έχουν προηγηθεί οι δολοφονίες του Ιωάννη Μουζάκη, του ήρωα Πιλότου του Ελληνικού Στρατού και προστάτη των Εβραίων της Ζακύνθου Κων/νου Τσιριγώτη, όπου πυροβολήθηκε εκ των όπισθεν από δύο άνανδρους κουκουλοφόρους και την κηδεία του οποίου παρακολούθησε σύσσωμη η κοινωνία της Ζακύνθου, του Δημήτρη Δουδέσκου και του Σπύρου Τσαγκαρόπουλου, καθώς και οι απαγωγές των: Ιωάννη Βούλτσου, Σκαρίνου και Λεων. Κοντακίτη. Ανάμεσα στους προαναφερόμενους άνανδρους εκτελεστές, ήταν ο θρασύδειλος νεαρός Α.Γ ο «πεπονάς» ή «μηλιάς», που φεύγοντας υπό τα όμματα και την ανοχή των Γερμανών σημαδεύει ρίχνει «επί του ασφαλούς» στον ήδη τραυματισμένο και ανυπεράσπιστο Σπύρο μια ακόμη σφαίρα, φροντίζοντας να μην τον σκοτώσει.